તેઓ જે શાળામાં ગયા ત્યાં વર્ગમાં સંખ્યા કરતાં ઓછા વિદ્યાર્થીઓ હાજર હોવા અંગે પુછાયું કે બાકીના વિદ્યાર્થીઓ ક્યાં ગયા, તો શિક્ષકે કહ્યું કે, તેઓ આજે આવ્યા નથી, પરંતુ વર્ગનો જ એક વિદ્યાર્થી બોલી ઊઠ્યો કે, અમારા સાહેબે જ તેમને ત્રણ દિવસ શાળાએ આવવાની ના પાડી હતી. આવા અનેક અનુભવો રાજ્યના અધિકારીઓને થયા છે, જેથી અધિકારીઓનો એક વર્ગ આવા કાર્યક્રમોનો વિરોધ કરી રહ્યો છે. જોકે સરકારમાં બોલે કોણ. અધિકારીઓ પણ ગુણોત્સવમાં વિદ્યાર્થીઓની જેમ મૌન રહેવાને જ પોતાનો સદગુણ ગણી રહ્યા છે.